**Termat e references p****ër pjesëmarrësit e trajnimit të trajnerëve mbi EUAR**

**Titulli i projektit**: Youth CARE: Youth Capacity building, Action and Responsibility for the Environment.

**Aktiviteti**: Trajnimi për trajnerët mbi EUAR-in

**Datat:** 4, 5, 6 Prill 2025

**Vendndodhja:** Tirana, Albania

**Organizuar nga:** Shoqata Përtej Barrierave

**Grupi i synuar:** Punonjës rinor, edukatorë, mësues, aktivistë mjedisorë, staf bashkiak, me përvojë në fushën e tyre.

**Numri i pjesëmarrësve:** 15

**Afati për aplikim:** 28 Mars

**1. Informacion mbi trajnimin**

Trajnimi për trajnerët mbi EUAR është një komponent kyç i aktiviteteve për ndërtimin e kapaciteteve brenda projektit Youth CARE, i cili synon të rrisë aftësitë dhe kompetencat e aktorëve kryesorë që punojnë me të rinjtë, duke promovuar njëkohësisht pjesëmarrjen aktive të të rinjve në shoqëri. Ky trajnim do të fokusohet në manualin EUAR (Environmental Understanding, Action, and Reflection), i cili është krijuar për të fuqizuar si punonjësit rinor ashtu edhe të rinjtë për t'u angazhuar në edukimin mjedisor dhe në vendimmarrje. Trajnimi do të theksojë gjithashtu metodat e edukimit joformal për të trajtuar çështjet mjedisore, veçanërisht në zonat gjeografikisht të pafavorizuara.

**\*Informacion shtesë:** **EUAR-i** është një manual i krijuar për të ndihmuar të rinjtë të zhvillojnë ndërgjegjësimin mjedisor, mendimin kritik dhe pjesëmarrjen aktive. Ai inkurajon të rinjtë dhe punonjësit rinor të reflektojnë mbi zgjedhjet dhe mënyrën e tyre të jetesës, duke i frymëzuar të përvetësojnë sjellje të qëndrueshme dhe miqësore me mjedisin.

Manuali gjithashtu fuqizon të rinjtë të marrin pjesë në vendimmarrjen mjedisore, duke kontribuar në një të ardhme më të qëndrueshme. Ai përbëhet nga tre pjesë kryesore. Pjesa e parë ofron informacion të përditësuar mbi çështjet mjedisore dhe rëndësinë e edukimit mjedisor. Pjesa e dytë përmban aktivitete praktike dhe aktivitete për të ndihmuar përdoruesit të eksplorojnë problemet mjedisore nga perspektiva të ndryshme. Pjesa e tretë inkurajon vetë-reflektimin, rrit ndërgjegjësimin dhe ndihmon njerëzit të vlerësojnë qëndrimet dhe sjelljet e tyre në lidhje me qëndrueshmërinë.

Këtu mund të gjeni versionin PDF për shkarkimin e manualit [EUAR](https://beyondbarriers.org/2024/11/27/euar/)!

**2. Përshkrimi i punës**

Ky trajnim ka për qëllim të trajnojë edukatorë, mësues, punonjës rinor, staf bashkiak dhe aktivistë mjedisorë mbi mënyrën e integrimit të ndërgjegjësimit mjedisor në praktikat e tyre dhe të frymëzojë angazhimin e të rinjve në mbrojtjen e mjedisit. Këto grupe të synuara do të trajnohen mbi përfshirjen e manualit EUAR në punën e tyre me të rinjtë, duke u fokusuar në çështjet mjedisore dhe promovimin e mbrojtjes së mjedisit. Trajnimi do t’i ndihmojë të përdorin në mënyrë efektive manualin për të adresuar këto shqetësime brenda roleve dhe përgjegjësive të tyre profesionale.

Fusha e punës për këtë trajnim përfshin realizimin e një trajnimi tre-ditor me prani fizike, ku pjesëmarrësit do të njihen me EUAR-in përmes një kombinimi të njohurive teorike dhe mësimit praktik. Trajnimi do të përmbajë diskutime, ushtrime praktike dhe punë në grupe, të gjitha të dizajnuara për t’i ndihmuar pjesëmarrësit të angazhohen me metodologjinë EUAR. Ata do të kenë mundësinë të eksperimentojnë me teknikat që më vonë mund t’i zbatojnë në punën e tyre me të rinjtë.

Trajnimi do të fokusohet gjithashtu në pajisjen e pjesëmarrësve me aftësitë për të integruar temat mjedisore në punën e tyre me të rinjtë. Kjo do të përfshijë mësimin mbi mënyrën e hartimit dhe zbatimit të aktiviteteve të udhëhequra nga të rinjtë, fushatave mjedisore dhe aktiviteteve ndërgjegjësuese që përputhen me qasjen EUAR.

Pjesëmarrësit do të përgatiten për të marrë pjesë në aktivitetet e ndërtimit të kapaciteteve në nivel kombëtar dhe lokal, për të zbatuar dhe zgjeruar ndikimin e metodave të EUAR në komunitetet e tyre. Kjo do të përfshijë mbështetje të vazhdueshme për t’i ndihmuar ata të zbatojnë njohuritë e fituara, të përshtatin strategjitë në kontekste të ndryshme dhe të shumëfishojnë efektin e trajnimit.

**3. Objektivat dhe qëllimi i trajnimit mbi EUAR-in**

Objektivi i këtij trajnimi është të prezantojë manualin EUAR dhe edukimin joformal, duke theksuar fusha kryesore si ndërgjegjësimi mjedisor, qasjet pedagogjike, aftësitë e trajnimit dhe komunikimit, bashkëpunimi dhe rrjetëzimi, si dhe vlerësimi dhe reflektimi. Pjesëmarrësit do të pajisen me aftësitë e nevojshme për të përdorur në mënyrë efektive paketën e mjeteve EUAR në kontekste të ndryshme, duke përfshirë punën me të rinjtë, edukimin dhe institucionet bashkiake ose qeveritare. Trajnimi do të jetë ndërveprues dhe përfshirës, duke u fokusuar në mësimin praktik dhe aplikimin konkret të manualit në situata reale.

**Ky trajnim ka si qëllim:**

Qëllimi i këtij trajnimi është të rrisë njohuritë dhe aftësitë e pjesëmarrësve në metodat e edukimit joformal, me një fokus të veçantë në mbrojtjen e mjedisit dhe modelin EUAR. Pjesëmarrësit do të fuqizohen për të transmetuar këto metoda tek të rinjtë dhe aktorë të tjerë në nivel lokal dhe kombëtar, duke promovuar qëndrueshmërinë në komunitetet e tyre. Në përfundim të trajnimit, një grup kyç i pjesëmarrësve, të trajnuar, do të jetë i aftë të udhëheqë dhe mbështesë aktivitetet e ardhshme të ndërtimit të kapaciteteve në kuadër të projektit.

Gjithashtu, pjesëmarrësit do të fitojnë njohuri të thelluara mbi çështjet mjedisore dhe mënyrën efektive të adresimit të tyre me të rinjtë, do të mësojnë të zhvillojnë aktivitete dinamike, si dhe do të certifikohen si trajnerë të EUAR. Trajnimi do të ofrojë gjithashtu mundësi për të krijuar njohje me profesionistë dhe aktivistë të tjerë, duke ndërtuar lidhje të qëndrueshme për bashkëpunime të ardhshme.

**4. Përgjegjësitë kryesore të pjesëmarrësve**

Pjesëmarrësit në këtë Trajnim për trajnerë pritet të marrin pjesë plotësisht në një trajnim tre-ditor me prani fizike, i fokusuar në metodologjinë EUAR dhe teknikat e edukimit joformal. Ky trajnim gjithëpërfshirës do të ofrojë një bazë të fortë mbi temat kryesore mjedisore, duke përfshirë metoda tërheqëse dhe praktike të të mësuarit.

Pjesëmarrja aktive është thelbësore gjatë gjithë trajnimit, me pjesëmarrësit të inkurajuar të angazhohen në diskutime, ushtrime praktike dhe aktivitete bashkëpunuese me të tjerët. Kjo qasje synon të krijojë një mjedis dinamik të të mësuarit, ku pjesëmarrësit mund të ndajnë përvoja dhe të fitojnë njohuri të reja.

Trajnimi do të fokusohet gjithashtu në pajisjen e pjesëmarrësve me aftësitë e nevojshme për të integruar temat mjedisore në punën e tyre me të rinjtë duke përdorur metodologjinë EUAR. Në përfundim të trajnimit, ata do të jenë të përgatitur të zhvillojnë strategji që do t'u mundësojnë të zbatojnë qasjen e EUAR-it në punën e tyre të përditshme, duke frymëzuar të rinjtë të ndërmarrin veprime për mbrojtjen e mjedisit.

Për të siguruar qëndrueshmërinë dhe ndikimin e procesit të të mësuarit, pjesëmarrësit do të përfshihen gjithashtu në aktivitetet e ndërtimit të kapaciteteve në nivel kombëtar dhe lokal. Këto aktivitete do të shërbejnë si mundësi për të zbatuar metodat e mësuara gjatë trajnimit për trajnerë dhe për të zgjeruar ndikimin e tyre, duke shumëfishuar rezultatet pozitive të qasjes EUAR në komunitetet e tyre.

**5. Profili i pjesëmarrësve dhe kriteret e përzgjedhjes**

Pjesëmarrësit do të përzgjidhen nga Beyond Barriers bazuar në kriteret e mëposhtme:

* Mosha: 18+
* Eksperienca: Minimumi 2 vite përvojë në punën me të rinjtë, edukim, mësimdhënie apo aktivizëm mjedisor.
* Interesi: Angazhim në çështjet mjedisore dhe avokim, me dëshirën për t'i integruar këto tema në punën me të rinjtë.
* Përkushtimi: Përkushtim për të zbatuar dhe shpërndarë metodat dhe njohuritë EUAR të fituara gjatë trajnimit në nivel kombëtar dhe lokal.
* Balanca Gjinore: Do të ruhet një numër i balancuar i pjesëmarrësve meshkuj dhe femra.
* Motivimi: Dëshirë e lartë për t'u angazhuar në edukimin joformal, me fokus të veçantë në mbrojtjen e mjedisit dhe qëndrueshmërinë.

**5. Procesi i aplikimit**

Kandidatët e interesuar ftohen të plotësojnë formularin e aplikimit duke klikuar [këtu](https://forms.gle/TnhfH9Cz9Kh2YDYG8).

**Afati i aplikimit**: 28 Mars 2025.

Për më shumë informacion, kontaktoni në email-in joana.rista@beyondbarriers.org